เรื่องร้องเรียน: ในช่วงวันหยุดที่ผ่านมา จนกระทั่งวันนี้ คาดว่าน่าจะมีการตัดต้นไม้และหญ้าในบริเวณซอยข้างเคียงของหมู่บ้าน และมีการเผาก่อให้เกิดควันรำคาญทุกวัน วันละหลายครั้ง จึงใคร่ ให้เจ้าหน้าที่เขตมาตรวจสอบบริเวณซอยด้านข้างครับ
การดำเนินการของเจ้าหน้าที่: ขอบคุณที่ท่านช่วยสอดส่องดูแลและแจ้งปัญหาให้สำนักงานเขตประเวศทราบ เรื่องปัญหานี้ได้มอบหมายให้ฝ่ายเทศกิจ สั่งการงานตรวจและบังคับการ ดำเนินการจัดเจ้าหน้าที่เทศกิจชุดสายตรวจ 251 ออกตรวจสอบเหตุร้องเรียนกรณีดังกล่าว โดยดำเนินการตามอำนาจหน้าที่มาตรา 44 และมาตรา 46 แห่ง พ.ร.บ.รักษาความสะอาดฯ พ.ศ. 2535 ซึ่งขณะตรวจสอบไม่กลิ่นควันจากการเผา จึงได้เดินสำรวจบริเวณใกล้เคียงและสอบถาม รปภ.หมู่บ้านบางกรองทองพาวิลเลี่ยน ให้การว่า ไม่พบกลิ่นควันจากการเผา แต่ถ้าหากท่านพบเห็นผู้การกระทำความผิดดังกล่าวให้แจ้งเจ้าหน้าที่ฝ่ายเทศกิจ สำนักงานเขตประเวศ ทางหมายเลขโทรศัพท์ 02 328 7154 ต่อ 6383 เพื่อจะได้ดำเนินการตรวจสอบระงับเหตุการณ์ดังกล่าวได้อย่างรวดเร็ว หรือประสานหน่วยงานที่เกี่ยวข้องดำเนินการตามอำนาจหน้าที่ต่อไป
ความเห็นของผู้แจ้ง: มี่ไม่ได้ให้ 5 ดาว เพราะคงได้แต่ขอบคุณที่ส่งเจ้าหน้าที่เทศกิจ 251 เข้ามา การส่งเรื่องทางช่องทางนี้อาจไม่เหมาะสมนักเพราะใช้เวลา ถ้า หากได้พบควันในครั้งต่อไปจะแจ้งเทศกิจโดยตรงตามหมายเลขโทรศัพท์ที่ให้มาครับ เฉพาะวันเวลาราชการหรือเปล่าครับ หลายๆครั้งการเผานี้จะเกิดในวันหยุดราชการ จะแจ้งที่ใดได้ครับ ขอขอบคุณอีกครั้งครับ
พื้นที่: แขวงประเวศ เขตประเวศ กรุงเทพมหานคร